Amerikan häm Ğiraq ğaskärläre bügen ilneñ tönyağındağı Mosul şähärendä ğısyançılarğa qarşı xärbi çaralar başladı. Xärbi köçlärneñ matbuğat wäkile kapitan Angela Bowman, çaralar Tigr yılğasınıñ könbatış yarında bara, dip xäbär itte. Falluca häm Baquba şähärlärendä bäreleşlär däwam itä. Bağdadnıñ tönyağında xärbi konvoyğa bulğan höcümdä bügen ber amerikan xärbie hälak bulğan häm berse yaralanğan. Televideniä kanallarında Fallucada amerikan ğaskäreneñ yaralanğan Ğiraq totqının atıp üterüen kürsätte. Amerikan xärbi köçläre bu eşne tikşerülären xäbär itte. Berläşkän Millätlär Oyışmasınıñ keşe xoquqları komissionerı Louise Arbour da, Fallucadağı xoquq bozu oçraqları turındağı xäbärlärne tikşrerergä çaqırdı.